Satoja Tampereen yliopiston työntekijöitä ja oppilaita marssi puoliltapäivin ulos torstaina. Ulosmarssi on vastalause korkeakoulujen yhdistymishankkeen vaikutuksille.

Tampereen yliopiston oppilaskunnan hallituksen koulutuspoliittinen vastaava kertoo tilanteesta.

Yliopiston työntekijöitä ja oppilaita marssi ulos puoliltapäiväin torstaina.

Ulosmarssi järjestettiin vastalauseena sille, että kolmen korkeakoulun yhdistymishankkeen pelätään heikentävän yliopiston, henkilöstön ja oppilaiden vaikutusvaltaa. Uusi luonnosasteella oleva johtosääntö koetaan huonoksi.

- Uskon, että koko päätalo tyhjenee. Emme hyväksy Tampere3: n johtosääntöluonnosta, pääluottamushenkilö Sinikka Torkkola yliopistolta arvioi Iltalehdelle torstaina ennen ulosmarssia.

- Johtosääntö on yliopiston perustuslaki. Adressia on kerätty ja nimiä on paljon. Tämä ei ole työnantajaa vastaan ja ammattiosastot eivät osallistu. Meillä on sopimukseton tila nyt.

Torkkola kertoo esityksen sisällön yllättäneen.

- Henkilökuntaa pitää kuunnella, eikä ohittaa. Tiesimme luonnoksen sisällöstä vasta vajaa viikko sitten.

Uuteen yliopistoon kuuluisi Tampereen yliopisto, Teknillinen yliopisto, entinen korkeakoulu ja säätiöpohjainen Tampereen ammattikorkeakoulu.

Uudella jättiyliopistolla olisi noin 35000 opiskelijaa ja 5000 työntekijää.

JUHA VELI JOKINEN

JUHA VELI JOKINEN

Lauantaina päätös

Lauantai on ratkaiseva päivä, silloin tulevan uuden mammuttiyliopiston siirtymäkauden hallitus päättää johtosäännöstä.

Yhdistymishanke ja sen johtaminen on ollut tuulinen pesti, jo kaksi vetäjää on vaihtunut ennen maalia. Uutta pontta Tampere3:n syntyminen sai, kun hankkeen uudeksi vetäjäksi nimettiin Tampereen entinen pormestari ja ministerin entinen erityisavustaja Anna-Kaisa Ikonen.

Kello 12 alkavan ulosmarssin jälkeen mielenosittajat siirtyvät bussilla Hervantaan, missä tavataan johtosääntöä valmisteleva hallitus.

Paikalle odotetaan mm. nykyistä pormestaria Lauri Lylyä ja siirtymäkauden hallitukseen kuuluvaa Kari Neilimoa.